b'\n_START_ARTICLE_\n\xc5\xa0pediter\n_START_SECTION_\n1. Prostorska funkcija\n_START_PARAGRAPH_\nTu gre za obvladovanje oddaljenosti kraja proizvodnje in kraja potro\xc5\xa1nje. Prihaja do prepletenosti zunanje trgovine, mednarodnega transporta in mednarodne \xc5\xa1pedicije. Mednarodna \xc5\xa1pedicija izvaja aktivnosti v zvezi z organizacijo, odpremo in dobavo blaga od proizvajalca do potro\xc5\xa1nika. \xc5\xa0pediter se v tej funkciji pojavlja kot organizator, koordinator in izvajalec transporta.\n_START_SECTION_\n2. \xc4\x8casovna funkcija\n_START_PARAGRAPH_\nOsnova te funkcije je premostiti \xc4\x8dasovno razliko med proizvodnjo v enem kraju in potro\xc5\xa1njo v drugem kraju. V tem procesu \xc5\xa1pediter najve\xc4\x8dkrat organizira razkladanje, nakladanje, pretovarjanje ali pa vse to sam opravi. Opravlja carinske dejavnosti okoli izvoza, uvoza in pretovora blaga. Organizira in omogo\xc4\x8da pregled blaga sanitarnim, veterinarskim in drugim organom. Kontrolira kvaliteto in kvantiteto blaga. Pri izvr\xc5\xa1evanju te podfunkcije se \xc5\xa1pediter pojavlja v vlogi svetovalca, organizatorja, koordinatorja in izvajalca.\n_START_SECTION_\n3. Kvantitetna (koli\xc4\x8dinska) funkcija\n_START_PARAGRAPH_\n\xc5\xa0pediter kot specialist za organizacijo odpreme, dostave in prevoza je poznavalec prednosti in slabosti vseh oblik racionalizacije, manipulacije in transporta blaga (palete), transportne tehnologije in organizacije transporta. Ta njegova funkcija lahko bistveno pripomore k zni\xc5\xbeevanju prevoznih stro\xc5\xa1kov.\n_START_SECTION_\n4. Kvalitetna funkcija\n_START_PARAGRAPH_\nSestavljena je iz \xc5\xa1tevilnih aktivnosti s katerimi se omogo\xc4\x8da optimalno manipuliranje in transport blaga. Najpogostej\xc5\xa1e aktivnosti so pakiranje, izbolj\xc5\xa1ava embala\xc5\xbee, ozna\xc4\x8devanje, sortiranje, jemanje vzorcev, hlajenje oziroma vzdr\xc5\xbeevanje hitro pokvarljive roke in druge aktivnosti, ki se odvijajo na mestu odpreme in za \xc4\x8das prevoza. S strokovnim in pravo\xc4\x8dasnim izvajanjem teh funkcij lahko \xc5\xa1pediter pripomore k pove\xc4\x8danju vrednosti in kakovosti blaga.\n_START_SECTION_\n5. Kreditna funkcija\n_START_PARAGRAPH_\nJe sestavljena iz kreditiranja proizvajalca, ki proizvaja blago za izvoz in kreditiranja tistih, ki uva\xc5\xbeajo potreben material za proizvodnjo in postaja vse bolj pomembna. Primer: \xc5\xa1pediter pla\xc4\x8da nujne stro\xc5\xa1ke carine, carinske takse, razne stro\xc5\xa1ke zavarovanja, manipuliranje transporta - to so stro\xc5\xa1ki, ki jih \xc5\xa1pediter pla\xc4\x8da izvr\xc5\xa1iteljem posameznega dela takoj, naro\xc4\x8dniku pa jih zara\xc4\x8duna po kon\xc4\x8danem celotnem delu.\n_START_SECTION_\n6. Propagandna funkcija\n_START_PARAGRAPH_\nje sestavljena iz propagande \xc5\xa1pedicijske dejavnosti lastnega podjetja, zunanje trgovinske dejavnosti, prometne in dejavnosti posameznih podjetij znotraj teh poslov.\n_START_SECTION_\nPrednosti \xc5\xa1pedicijskih poslov\n_START_PARAGRAPH_\n\xc5\xa0pediter olaj\xc5\xa1a poslovanje podjetjem, ki za svoje storitve potrebujejo prevoz oziroma katerokoli funkcijo, ki jo opravlja \xc5\xa1pediter. Ker pa je \xc5\xa1peditersko podjetje specializirano na svojem podro\xc4\x8dju, dosega tudi nekatere ugodnosti._NEWLINE_\xe2\xa6\x81 Tarifne prednosti: pocenitev prevoznih stro\xc5\xa1kov z najugodnej\xc5\xa1im iskanjem poti, trdne kalkulacije in pav\xc5\xa1alne cene, dobivanja relacij na temelju lastnih ali skupnih koli\xc4\x8din blaga \xe2\x80\x93 popusti._NEWLINE_\xe2\xa6\x81 Transportno tehni\xc4\x8dne prednosti: izurjena delovna sila za manipulacijo z blagom, ustrezna orodja in delovna sredstva (mehanizacija, prihranki pri embala\xc5\xbei z uporabo kontejnerjev._NEWLINE_\xe2\xa6\x81 Prednosti pri distribuciji: kori\xc5\xa1\xc4\x8denje \xc5\xa1pediterskih skladi\xc5\xa1\xc4\x8d, kori\xc5\xa1\xc4\x8denje tujih skladi\xc5\xa1\xc4\x8d, svetovanje pri sklepanju pogodb.'